## FGV incrementa els metros i els tramvies de Metrovalencia a partir del 2 de setembre en concloure l’horari d’estiu

*** La tornada a l’horari habitual després del període estival permetrà augmentar el nombre d’unitats en circulació
* La informació està disponible en [www.metrovalencia.es](https://www.metrovalencia.es/), en el telèfon gratuït 900461046, en xarxes socials i en l’app oficial**

Ferrocarrils de la Generalitat Valenciana (FGV) incrementarà, a partir del pròxim dilluns 2 de setembre, el nombre de metros i tramvies de Metrovalencia en circulació, una vegada conclòs el període estival en què es va adequar l’oferta a la demanda.

Els horaris nous que entren en vigor permeten augmentar el nombre d’unitats en circulació, atés que a l’estiu, especialment en agost, es produïxen menys desplaçaments per la xarxa de metro i tramvia per les vacacions, la qual cosa comporta una disminució lògica del servici.

Les persones que ho desitgen poden consultar els horaris en la pàgina web [www.metrovalencia.es](https://www.metrovalencia.es/) i en el telèfon gratuït d’informació i atenció al client 900 46 10 46, així com a través de xarxes socials @metrovalencia i facebook/metrovalencia.fgv i en l’app oficial.

Durant el mes d’agost el servici oferit és l’equivalent a l’horari intermedi que s’aplica els dissabtes durant la resta de l’any. Respecte al servici nocturn de divendres, dissabtes i vespres de festius s’ha mantingut a l’estiu, igual que en juliol, com la resta de l’any.

Fecha: 30/08/2024